एभिन्युज टेलिभिजननागरिकसँग सम्वन्ध सुधार गर्न आजदेखि ‘समुदाय–प्रहरी साझेदारी’ अभियान सुरु - एभिन्युज टेलिभिजन
काठमाडौं : नागरिकसँगको सम्बन्ध सुधार गर्न नेपाल प्रहरीले आजदेखि देशव्यापी रुपमा नयाँ अभियान सुरु गर्दैछ । ‘हर प्रहर, गाउँ र नगरी, टोल टोलमा नेपाल प्रहरी’ भन्ने मूल नाराका साथसामुदायिक प्रहरीको अवधारणलाई परिस्कृत गरी ‘समुदाय–प्रहरी साझेदारी’ नामक नयाँ अभियान सुरु गर्न लागिएको हो ।
अभियानको आज गृहमन्त्री रामवहादुर थापाले काठमाडौंको भृकुटीमण्डमा एक कार्यक्रमबीच शुभारम्भ गर्ने कार्यक्रम छ । अभियान केन्द्रदेखि स्थानीय तह र विद्यालयसम्म एकैपटक सञ्चालन हुन लागेको हो ।शान्ति र स्थायित्वका लागि विभिन्न निकायसँगको समन्वयमा कार्यक्रम शुरु गर्न लागिएको प्रहरीले जनाएको छ ।
अभियान अन्तर्गत स्थानीय तह, समुदाय, सामाजिक संस्था र विद्यालयसँगसाझेदारी गर्ने प्रहरीको योजना छ । अभियान अन्र्तगत १० हजार सामाजिक संस्था, ७५ लाख विद्यार्थी, ३६ हजार विद्यालय, चार लाख शिक्षक, ७५ हजार प्रहरी र ४० लाख अभिभावक प्रत्यक्ष संलग्न हुने प्रहरीले जनाएको छ । यसअघि पनि प्रहरीले ‘प्रहरी मेरो साथी’, ‘मुस्कान सहितको प्रहरी सेवा’ लगायत कार्यक्रम ल्याएपनि प्रभावकारी हुन सकेको थिएन ।